Københavns Adresseavis, 1780-09-26
Bekiendtgiørelse. Den Leylighed, som Hr. Boghandler Jversen i sin Fyens Stifts Journal No. 73, og Hr. Hofdog trykker Møller i Adresse=Avisen Nr. 158, have givet mig til at vise min Uskyldighed for de Herrer Subskribentere paa Ewalds Verker paa Franskpapiir, og tillige at tilfredsstille dem, saa godt jeg kan, er mig saa meget meere velkommen, som jeg længe har ventet en saadan Leylighed. Den Bebreydelse, som man i Henseende til Forskiellen i Papiiret giør mig, er billig, og kan ikke nægtes. Dog gielder dette allene om det franske Papiir, thi en stor Deel af Oplaget er trykt paa hollandsk Postpapiir, og disse Exemplarers Skiønhed kan vel ingen nægte. - Der gives ofte ubehagelige Hendelser i Verden, som man vel ikke selv er Skyld i, men hvis Følger man dog gandske er udsadt for, og saaledes er det heri gaaet mig. Jeg havde til Ewalds Verker forskrevet een Sort Papiir efter Prøve, jeg leverede det Partieviis til Hr. Møller, eftersom han havde det nødigt og forlangte det, uden at kunne formode at der i een Pakke, end sige i et Riis skulle forefindes forskiellige Sorter, og at det har havt sig saaledes, kan man forvisses om, naar man i Exemplarerne ved Sammenligning vil betragte, at et har flere forskiellige Ark end et andet. Midt under Trykningen beklagede Hr. Møller sig: at Papiret var blandet. Jeg sagde ham, at jeg for nærværende Tid ikke havde andet; men at jeg først og et Par Maaneder, kunde vente. Havde jeg forud kundet see, at Trykningen og især Kobberstykkerne havde medtaget saa lang Tid, saa havde jeg altid kunnet opholdt Trykningen; thi jeg erholdt andet Papiir længe førende baade det ene eller andet var færdigt. Det man kunde lægge mig til Last, var formodentlig, at have valgt en Sort Papiir, som ikke var sædvanlig, og som imedens Verket var under Pressen, ikke var Fal hos en eneste Papiirshandler. Desuden kunde jeg ikke forestille mig, at Forskiellen i Couleuren kunde være saa betydelig; jeg tænkte, man finder i adskillige Bøger 3 til 4 Sorter Papiir, og ingen agter derpaa, uden maaskee de, der blot studere Papiiret; men da jeg, da Verket meest var trykt erholdte nogle Udhænger Ark, fandt jeg her en alt for betydelig Feyl, som paa ingen anden Maade var at ændre, end at lade disse Ark alle omtrykke. Jeg anmodede Hr. Møller derom; men han var da beladt med saa meget andet Arbeyde, at han ikke kunde levere det inden 5 til 6 Maaneder. Os at have villet besørge det trykt i et andet Bogtrykkerie, ville være at ændre een Feyl ved at begaae en større, Da desuden Publikum allerede saa længe havde ventet paa Udgaven, maatte man give den som den var. Der bliver altsaa for mig intet andet at giøre, end at bekiendtgiøre Publikum den Beslutning, som jeg allerede den Gang havde fattet, nemlig: at jeg, naar de tre Deele ere færdige, (thi ved deres Udgave vil man tilforladelig sørge for eens Papiir, vil besørge et nyt Oplag af første Deel, og gratis uddeele til, eller ombytte med de Herrer Subskribenter, som ere misfornøyede med nærværende Udgave af første Deel paa fransk Papiir. Jeg vil i den Henseende ved Udgaven af anden Deel lade samle Stemmer, og antegne dem som maatte forlange det. Jmidlertid maae jeg dog tilstaae, at jeg allermindst havde ventet denne offentlige Anmerkning af Hr. Jversen, da den anden Deel af Gebhards Norges Historie i hans Forlag just har selvsamme betydelige Feyl. C. Gottl. Proft.